text: Pas på: Glatte veje mange steder tirsdag morgen
  13 februar 2018 kl. 05.02
  Der er meget glat de fleste steder i Syd- og Sønderjylland. Saltbilerne kører, men politiet opfordrer til at køre forsigtigt. 
  Vinteren har for alvor sat ind her i vinterferien. Fra morgenstunden tirsdag melder politiet om glatte veje flere steder i Syd- og Sønderjylland.
  Sydjyllands Politi kalder især grænseområdets veje for "særdeles glatte" og opfordrer morgenens bilister til at køre ekstra forsigtigt. Men også mange andre steder i Syd- og Sønderjylland melder politiet om is på kørebanen.
  Der er sendt saltbiler på vejene, men politiet beskriver saltbilernes tur rundt på vejene som en kamp.
  Mine patruljer i grænselandet melder om særdeles glatte veje. De har desværre ikke fruen med på arbejde, så de må køre patruljebilen selv.Kør afsted i god tid, tilpas hastigheden og kom sikkert frem. Hav en god dag. Vh KSN leder UKA #politidk#uka pic.twitter.com/4umpc1vJmp
  
  
  